อาการคือ​ มีอาการคันช่วงหน้าผากมากคันจนทนไม่ไหวเลยเกาอีกหนึ่งวันพบว่าช่วงบริเวรหัวคิ้วด้านขวามีรอยนูนขึ้นหมือนเป็นสิวที่ไม่มีหัวแต่รอยนูนมีความใหญ่กว่าสิวถ้าไปสัมผัสจะรู้สึกคัน​ ผ่านมา2วันก็ยังไม่ยุบตัวลงอยากรู้ว่าเป็นเพราะอะไร​ และจะหายได้อย่างไรค่ะ
สวัสดีค่ะ การวินิจฉัยที่เป็นไปได้-ผื่นผิวหนังอักเสบเฉียบพลัน อาจมีตุ่มแดง คัน-ผื่นผิวหนังอักเสบจากสารสัมผัส เช่นแพ้ โลชั่น สบู่ที่ใช้กับใบหน้า-รูขุมขนอักเสบ หากติดเชื้อร่วมด้วยอาจมีหัวหนองคล้ายสิวอักเสบ-ติดเชื้อราเช่นกลากที่ผิวหนัง-ผื่นจากการถูกแมลงกัดเบื้องต้นแนะนำใช้แค่น้ำเปล่าสะอาดล้าง หลีกเลี่ยงสิ่งที่สงสัยว่าแพ้ อยู่ในที่ที่อาการถ่ายเทดี ไม่ร้อนชื้นจนทำให้มีเหงื่อมาก ถ้าคันสามารถรับประทานยาแก้แพ้แก้คันได้ แต่ไม่ควรเกาอย่างรุนแรง เพราะเพิ่มโอกาสการติดเชื้อ ยังไม่เอายาอะไรไปทาเองเพราะยังไม่ทราบการวินิจฉัยที่แน่นอนควรไปพบแพทย์ถ้าตุ่มดังกล่าวลุกลาม ไม่ยุบไปเอง คันมากขึ้นเรื่อยๆ ปวด บวม แดง มีเลือดไหล หากเป็นผื่นผิวหนังอักเสบอาจใช้สเตียรอยด์ทาบางๆเฉพาะที่ ถ้ามีการติดเชื้ออาจต้องใช้ยาฆ่าเชื้อทาร่วมด้วยค่ะ